ᱥᱤᱧᱚᱛ ᱨᱮᱭᱟᱜ ᱥᱚᱨᱠᱟᱨᱤ ᱞᱤᱯᱤ ᱠᱚ

ᱵᱷᱟᱨᱚᱛ ᱫᱤᱥᱚᱢ ᱨᱮᱭᱟᱜ ᱒᱒ ᱜᱚᱴᱟᱝ ᱥᱚᱨᱠᱟᱨᱤ ᱯᱟᱹᱨᱥᱤ ᱨᱮᱭᱟᱜ ᱥᱚᱨᱠᱟᱨᱤ ᱞᱤᱯᱤ ᱠᱚ ᱢᱩᱫᱽᱨᱮ ᱢᱮᱱᱟᱜᱼᱟ, ᱟᱵᱩᱜᱤᱫᱟ,  ᱮᱞᱯᱷᱟᱵᱮᱴᱤᱠ ᱟᱨ ᱟᱵᱡᱟᱫᱽ (ᱟᱨᱵᱤ ᱠᱷᱚᱱ ᱧᱟᱢ ᱟᱠᱟᱱ ᱚᱞ ᱦᱚᱨᱟ) ᱾

 ᱟᱵᱩᱜᱤᱫᱟ ᱚᱞ ᱦᱚᱨᱟ 

ᱵᱷᱟᱨᱚᱛ ᱨᱮᱭᱟᱜ ᱥᱚᱨᱠᱟᱨᱤ ᱞᱤᱯᱤ ᱞᱮᱠᱟᱛᱮ ᱜᱮᱞ ᱜᱚᱴᱟᱝ ᱟᱵᱩᱜᱤᱫᱟ ᱚᱞ ᱦᱚᱨᱟ ᱵᱮᱣᱦᱟᱨᱚᱜᱼᱟ ᱾ ᱱᱚᱶᱟ ᱥᱟᱱᱟᱢ ᱟᱵᱩᱜᱤᱫᱟ ᱜᱮ ᱵᱨᱟᱢᱤᱠ ᱞᱤᱯᱤ ᱜᱷᱟᱨᱚᱸᱡᱽ (ᱥᱤᱧᱚᱛᱤᱭᱟᱹ ᱞᱤᱯᱤ ᱜᱷᱟᱨᱚᱸᱡᱽ) ᱨᱮ ᱥᱮᱞᱮᱫ ᱢᱮᱱᱟᱜᱼᱟ ᱾

 ᱵᱟᱝᱞᱟ-ᱟᱥᱟᱢᱤᱥ ᱞᱤᱯᱤ 
ᱥᱟᱢᱟᱝ ᱱᱟᱜᱽᱨᱤ ᱞᱤᱯᱤ ᱥᱮ ᱵᱟᱝᱞᱟᱼᱟᱥᱟᱢᱤ ᱞᱤᱯᱤ ᱫᱚ ᱚᱥᱚᱢᱤᱭᱟ ᱯᱟᱹᱨᱥᱤ, ᱵᱟᱝᱞᱟ ᱯᱟᱹᱨᱥᱤ ᱟᱨ ᱢᱮᱭᱛᱮᱭ ᱯᱟᱹᱨᱥᱤ (ᱥᱚᱨᱠᱟᱨᱤ ᱞᱮᱠᱟᱛᱮ ᱢᱟᱱᱤᱯᱩᱨᱤ ᱯᱟᱹᱨᱥᱤ ) ᱨᱮᱭᱟᱜ ᱥᱚᱨᱠᱟᱨᱤ ᱞᱤᱯᱤ ᱠᱟᱱᱟ᱾ ᱵᱷᱟᱨᱚᱛ ᱨᱮᱭᱟᱜ ᱒᱒ ᱜᱚᱴᱟᱝ ᱥᱚᱨᱠᱟᱨᱤ ᱯᱟᱹᱨᱥᱤ ᱢᱩᱫᱽᱨᱮ ᱯᱮᱭᱟ ᱯᱟᱹᱨᱥᱤ ᱾

ᱚᱥᱚᱢᱤᱭᱟ ᱚᱞ ᱦᱚᱨᱟ ᱟᱨ ᱵᱟᱝᱞᱟ ᱚᱞ ᱦᱚᱨᱟ ᱫᱚ ᱢᱤᱫ ᱞᱮᱠᱟ ᱜᱮᱭᱟ ,᱒ ᱭᱟ ᱪᱤᱠᱤ ᱵᱮᱜᱚᱨ, ᱡᱟᱦᱟᱸ ᱫᱚ ᱚᱥᱚᱢᱤᱭᱟ ᱞᱤᱯᱤ ᱵᱟᱝᱞᱟ ᱠᱷᱚᱱ ᱮ ᱵᱷᱮᱜᱟᱨ ᱮᱫᱟ, ᱢᱤᱫ ᱫᱚ / ᱨ / ᱟᱲᱟᱝ / ᱟᱨ / ᱣ /  ᱟᱲᱟᱝ ᱾ ᱢᱮᱭᱛᱮᱭ ᱯᱟᱹᱨᱥᱤ ᱚᱞ ᱞᱟᱹᱜᱤᱫ ᱵᱟᱝᱞᱟ / ᱨ / ᱟᱨ ᱚᱥᱚᱢᱤᱭᱟ / ᱣ / ᱵᱮᱣᱦᱟᱨ ᱦᱳᱭ ᱟᱠᱟᱱᱟ, ᱡᱟᱦᱟᱸ ᱫᱚ ᱚᱥᱚᱢᱤᱭᱟ ᱟᱨ ᱵᱟᱝᱞᱟ ᱵᱟᱱᱟᱨ ᱯᱟᱹᱨᱥᱤ ᱠᱷᱚᱱ ᱜᱮ ᱚᱞ ᱨᱮᱭᱟᱜ ᱦᱚᱨᱟ ᱫᱚ ᱵᱷᱮᱜᱟᱨ ᱦᱩᱭ ᱟᱠᱟᱱᱟ ᱾Ramesh Chandra Majumdar, The History and Culture of the Indian People: British paramountcy and Indian renaissance (Part 2), page 219, Bharatiya Vidya Bhavan, 1951


 ᱚᱥᱚᱢᱤᱭᱟ

ᱚᱥᱚᱢᱤᱭᱟ ᱯᱟᱹᱨᱥᱤ ᱨᱮᱭᱟᱜ ᱥᱚᱨᱠᱟᱨᱤ ᱞᱤᱯᱤ ᱞᱮᱠᱟᱛᱮ ᱱᱚᱶᱟ ᱠᱚᱧᱮ ᱥᱟᱢᱟᱝ ᱥᱤᱧᱚᱛ ᱨᱮᱭᱟᱜ ᱟᱥᱟᱢ ᱯᱚᱱᱚᱛ ᱨᱮ ᱥᱚᱨᱠᱟᱨᱤ ᱞᱮᱠᱟᱛᱮ ᱵᱮᱣᱦᱟᱨᱚᱜᱼᱟ ᱾

 ᱵᱟᱝᱞᱟ

ᱵᱟᱝᱞᱟ ᱯᱟᱹᱨᱥᱤ ᱨᱮᱭᱟᱜ ᱥᱚᱨᱠᱟᱨᱤ ᱞᱤᱯᱤ ᱞᱮᱠᱟᱛᱮ ᱱᱚᱶᱟ ᱫᱚ ᱵᱷᱟᱨᱚᱛ ᱨᱮᱭᱟᱜ ᱯᱚᱪᱷᱤᱢ ᱵᱟᱝᱞᱟ , ᱛᱨᱤᱯᱩᱨᱟ , ᱟᱥᱟᱢ (ᱵᱟᱨᱚᱠ ᱵᱷᱮᱞᱤ ᱟᱨ ᱡᱷᱟᱨᱠᱷᱚᱸᱰ) ᱯᱚᱱᱚᱛ ᱨᱮ ᱥᱚᱨᱠᱟᱨᱤ ᱞᱮᱠᱟᱛᱮ ᱵᱮᱣᱦᱟᱨᱚᱜᱼᱟ ᱾

 ᱢᱮᱭᱛᱮᱭ (ᱢᱚᱱᱤᱯᱩᱨᱤ)

ᱢᱮᱭᱛᱮᱭ ᱯᱟᱹᱨᱥᱤ ᱨᱮᱭᱟᱜ ᱵᱟᱨᱭᱟ ᱥᱚᱨᱠᱟᱨᱤ ᱞᱤᱯᱤ ᱢᱩᱫᱽᱨᱮ ᱢᱤᱫᱴᱟᱝ ᱞᱮᱠᱟᱛᱮ (ᱟᱨᱢᱤᱫ ᱫᱚᱢᱮᱭᱛᱮᱭ ᱪᱤᱠᱤ) ᱱᱚᱶᱟ ᱫᱚ ᱠᱚᱧᱮ ᱥᱟᱢᱟᱝ ᱥᱤᱧᱚᱛ ᱨᱮᱭᱟᱜ ᱢᱟᱱᱤᱯᱩᱨ ᱯᱚᱱᱚᱛ ᱨᱮ ᱥᱚᱨᱠᱟᱨᱤ ᱞᱮᱠᱟᱛᱮ ᱵᱮᱣᱦᱟᱨᱚᱜᱼᱟ ᱾

ᱞᱟᱛᱟᱨ ᱨᱮ ᱚᱞ ᱟᱠᱟᱱᱠᱚ ᱚᱞ ᱫᱚᱦᱚ ᱞᱟᱹᱠᱛᱤ ᱠᱟᱱᱟ:

 ᱫᱮᱵᱽᱱᱟᱜᱽᱨᱤ ᱞᱤᱯᱤ 
ᱫᱮᱵᱽᱱᱟᱜᱽᱨᱤ ᱞᱤᱯᱤ (, ᱨᱳᱢᱟᱱ ᱛᱮ: Devanāgarī) ᱫᱚ ᱥᱤᱧᱚᱛ ᱨᱮᱭᱟᱜ ᱥᱚᱨᱠᱟᱨᱤ ᱯᱟᱹᱨᱥᱤ ᱵᱳᱲᱳ, ᱰᱳᱜᱽᱨᱤ, ᱦᱤᱱᱫᱤ, ᱠᱚᱝᱠᱚᱱᱤ, ᱢᱚᱭᱛᱷᱤᱞᱤ, ᱢᱟᱨᱟᱴᱷᱤ, ᱱᱮᱯᱟᱞᱤ, ᱥᱚᱸᱥᱠᱨᱤᱛ ᱟᱨ ᱥᱤᱱᱫᱷᱤ ᱯᱟᱹᱨᱥᱤ ᱚᱞ ᱨᱮ ᱵᱮᱣᱦᱟᱨᱚᱜ ᱠᱟᱱᱟ, ᱥᱤᱧᱚᱛ ᱨᱮᱭᱟᱜ ᱒᱒ ᱜᱚᱴᱟᱝ ᱯᱟᱹᱨᱥᱤ ᱢᱩᱫᱽ ᱨᱮ ᱙ ᱜᱚᱴᱟᱝ ᱯᱟᱹᱨᱥᱤ ᱨᱮ᱾

 ᱵᱳᱰᱳ (ᱵᱳᱲᱳ)

ᱵᱳᱲᱳ ᱯᱟᱹᱨᱥᱤ ᱨᱮᱭᱟᱜ ᱥᱚᱨᱠᱟᱨᱤ ᱞᱤᱯᱤ ᱞᱮᱠᱟᱛᱮ , ᱠᱚᱧᱮ ᱥᱟᱢᱟᱝ ᱥᱤᱧᱚᱛ ᱨᱮᱭᱟᱜ ᱟᱥᱟᱢ ᱯᱚᱱᱚᱛ ᱨᱮ , ᱡᱟᱦᱟᱸ ᱨᱮ ᱵᱳᱲᱳ ᱫᱚ ᱫᱚᱥᱟᱨ ᱥᱚᱨᱠᱟᱨᱤ ᱯᱟᱹᱨᱥᱤ ᱨᱮᱭᱟᱜ ᱢᱟᱹᱱ ᱮ ᱦᱟᱢᱮᱴ ᱟᱠᱟᱫᱟ , ᱫᱮᱵᱽᱱᱟᱜᱽᱨᱤ ᱫᱚ ᱥᱚᱨᱠᱟᱨᱤ ᱞᱮᱠᱟᱛᱮ ᱵᱮᱣᱦᱟᱨᱚᱜᱼᱟ ᱾ 

 ᱰᱳᱜᱽᱨᱤ 

ᱰᱳᱜᱽᱨᱤ ᱯᱟᱹᱨᱥᱤ ᱨᱮᱭᱟᱜ ᱥᱚᱨᱠᱟᱨᱤ ᱞᱤᱯᱤ ᱞᱮᱠᱟᱛᱮ , ᱵᱷᱟᱨᱚᱛ ᱨᱮᱭᱟᱜ ᱛᱟᱞᱢᱟ ᱥᱟᱥᱚᱱ ᱴᱚᱴᱷᱟ ᱡᱟᱹᱢᱢᱩ ᱟᱨ ᱠᱟᱹᱥᱢᱤᱨ ᱨᱮ , ᱡᱟᱸᱦᱟᱫᱚ ᱢᱟᱲᱟᱝ ᱨᱮ ᱡᱟᱹᱢᱢᱩ ᱟᱨ ᱠᱟᱹᱥᱢᱤᱨ ᱯᱚᱱᱚᱛ ᱨᱮ, ᱡᱟᱦᱟᱸ ᱨᱮ ᱰᱳᱜᱽᱨᱤ ᱫᱚ ᱥᱚᱨᱠᱟᱨᱤ ᱯᱟᱹᱨᱥᱤ ᱨᱮᱭᱟᱜ ᱢᱟᱹᱱᱮ ᱦᱟᱢᱮᱴ ᱟᱠᱟᱫᱟ , ᱚᱱᱟ ᱨᱮ ᱫᱮᱵᱽᱱᱟᱜᱽᱨᱤ ᱵᱮᱣᱦᱟᱨ ᱦᱩᱭᱩᱜᱼᱟ ᱾

 ᱦᱤᱱᱫᱤ

ᱵᱷᱟᱨᱚᱛ ᱨᱮᱭᱟᱜ ᱥᱚᱝᱵᱤᱫᱷᱟᱱ ᱨᱮ ᱞᱟᱹᱭ ᱟᱠᱟᱱᱟ ᱡᱮ ,

ᱦᱤᱱᱫᱤ ᱨᱮᱭᱟᱜ ᱥᱚᱨᱠᱟᱨᱤ ᱞᱤᱯᱤ ᱞᱮᱠᱟᱛᱮ 'ᱫᱮᱵᱽᱱᱟᱜᱽᱨᱤ' ᱵᱷᱟᱨᱚᱛ ᱨᱮᱭᱟᱜ ᱛᱟᱞᱢᱟ ᱥᱚᱨᱠᱟᱨ ᱥᱟᱶ ᱥᱟᱶᱛᱮ ᱟᱭᱢᱟ ᱵᱷᱟᱨᱚᱛ ᱨᱮᱭᱟᱜ ᱯᱚᱱᱚᱛ ᱨᱮ ᱵᱮᱣᱦᱟᱨᱚᱜᱼᱟ, ᱡᱟᱦᱟᱸᱨᱮ ᱦᱤᱱᱫᱤ ᱫᱚ ᱩᱱᱠᱩᱣᱟᱜ ᱥᱚᱨᱠᱟᱨᱤ ᱯᱟᱹᱨᱥᱤ ᱞᱮᱠᱟᱛᱮ ᱩᱯᱨᱩᱢ ᱟᱠᱟᱱᱟ ᱾ ᱵᱤᱦᱟᱨ, ᱪᱷᱚᱛᱛᱤᱥᱜᱚᱲ, ᱦᱚᱨᱤᱭᱟᱱᱟ, ᱦᱤᱢᱟᱪᱚᱞ ᱯᱨᱚᱫᱮᱥ, ᱡᱷᱟᱨᱠᱷᱚᱸᱰ, ᱢᱚᱫᱷᱭᱚ ᱯᱨᱚᱫᱮᱥ, ᱢᱤᱡᱳᱨᱟᱢ, ᱨᱟᱡᱚᱥᱛᱷᱟᱱ, ᱩᱛᱛᱚᱨ ᱯᱨᱚᱫᱮᱥ ᱟᱨ ᱩᱛᱛᱚᱨᱟᱠᱷᱚᱸᱰ ᱟᱨ ᱵᱷᱟᱨᱚᱛ ᱨᱮᱭᱟᱜ ᱛᱟᱞᱢᱟ ᱥᱟᱥᱚᱱ ᱴᱚᱴᱷᱟ ᱫᱤᱞᱞᱤ, ᱟᱱᱫᱟᱢᱟᱱ ᱟᱨ ᱱᱤᱠᱳᱵᱚᱨ ᱰᱷᱤᱯ ᱟᱨ ᱫᱟᱫᱽᱨᱟ ᱟᱨ ᱱᱟᱜᱟᱨ ᱦᱟᱣᱮᱞᱤ ᱟᱨ ᱫᱚᱢᱚᱱ ᱟᱨ ᱫᱤᱭᱩ ᱨᱮ ᱾ 
ᱜᱩᱡᱽᱨᱟᱴ ᱟᱨ ᱯᱚᱪᱷᱤᱢ ᱵᱟᱝᱞᱟ ᱦᱚᱸ ᱥᱚᱨᱠᱟᱨᱤ ᱞᱮᱠᱟᱛᱮ ᱫᱮᱵᱽᱱᱟᱜᱽᱨᱤ ᱵᱮᱣᱦᱟᱨᱼᱟ ᱪᱮᱫᱟᱜ ᱥᱮ ᱱᱚᱶᱟ ᱵᱟᱨᱭᱟ ᱯᱚᱱᱚᱛ ᱦᱤᱱᱫᱤ ᱫᱚ ᱩᱱᱠᱩᱣᱟᱜ ᱫᱚᱥᱟᱨ ᱥᱚᱨᱠᱟᱨᱤ ᱯᱟᱹᱨᱥᱤ ᱞᱮᱠᱟᱛᱮ ᱢᱟᱹᱱᱮ ᱮᱢ ᱟᱠᱟᱫᱟ ᱾

 ᱠᱳᱝᱠᱚᱱᱤ

ᱠᱳᱝᱠᱱᱤ ᱯᱟᱹᱨᱥᱤ ᱨᱮᱭᱟᱜ ᱥᱚᱨᱠᱟᱨᱤ ᱞᱤᱯᱤ ᱞᱮᱠᱟᱛᱮ, ᱵᱷᱟᱨᱚᱛ ᱨᱮᱭᱟᱜ ᱫᱚᱨᱮᱭᱟ ᱟᱲᱮ ᱯᱚᱱᱚᱛ ᱜᱳᱣᱟ ᱨᱮ, ᱡᱟᱦᱟᱸ ᱨᱮ ᱠᱳᱝᱠᱱᱤ ᱫᱚ ᱥᱚᱨᱠᱟᱨᱤ ᱯᱟᱹᱨᱥᱤ ᱠᱟᱱᱟ, ᱫᱮᱵᱽᱱᱟᱜᱽᱨᱤ ᱫᱚ ᱥᱚᱨᱠᱟᱨᱤ ᱞᱮᱠᱟᱛᱮ ᱵᱮᱣᱦᱟᱨᱚᱜᱼᱟ ᱾

 ᱢᱚᱭᱛᱷᱤᱞᱤ

ᱢᱚᱭᱛᱷᱤᱞᱤ ᱯᱟᱹᱨᱥᱤ ᱨᱮᱭᱟᱜ ᱥᱚᱨᱠᱟᱨᱤ ᱞᱤᱯᱤ ᱞᱮᱠᱟᱛᱮ 'ᱫᱮᱵᱽᱱᱟᱜᱽᱨᱤ' ᱫᱚ ᱵᱷᱟᱨᱚᱛ ᱨᱮᱭᱟᱜ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮ ᱥᱚᱨᱠᱟᱨᱤ ᱞᱮᱠᱟᱛᱮ ᱵᱮᱣᱦᱟᱨᱚᱜᱼᱟ, ᱡᱟᱦᱟᱸᱨᱮ 'ᱢᱚᱭᱛᱷᱤᱞᱤ' ᱫᱚᱥᱟᱨ ᱥᱚᱨᱠᱟᱨᱤ ᱯᱟᱹᱨᱥᱤ ᱨᱮᱭᱟᱜ ᱢᱟᱹᱱᱮ ᱦᱟᱢᱮᱴ ᱟᱠᱟᱫᱟ ᱾ 

 ᱢᱟᱨᱟᱴᱷᱤ

ᱢᱟᱨᱟᱴᱷᱤ ᱯᱟᱹᱨᱥᱤ ᱨᱮᱭᱟᱜ ᱥᱚᱨᱠᱟᱨᱤ ᱞᱤᱯᱤ ᱞᱮᱠᱟᱛᱮ 'ᱫᱮᱵᱽᱱᱟᱜᱽᱨᱤ' ᱵᱷᱟᱨᱚᱛ ᱨᱮᱭᱟᱜ ᱢᱚᱦᱟᱨᱟᱥᱴᱨᱚ ᱟᱨ ᱜᱳᱣᱟ ᱯᱚᱱᱚᱛ ᱨᱮ ᱥᱚᱨᱠᱟᱨᱤ ᱞᱮᱠᱟᱛᱮ ᱵᱮᱣᱦᱟᱨᱚᱜᱼᱟ , ᱡᱟᱦᱟᱸᱨᱮ ᱢᱟᱨᱟᱴᱷᱤ ᱫᱚ ᱩᱱᱠᱩᱣᱟᱜ ᱥᱚᱨᱠᱟᱨᱤ ᱯᱟᱹᱨᱥᱤ ᱠᱟᱱᱟ ᱾
ᱢᱟᱨᱟᱴᱷᱤ ᱯᱟᱹᱨᱥᱤ ᱚᱞ ᱞᱟᱹᱜᱤᱫ ᱵᱮᱣᱦᱟᱨᱚᱜ ᱠᱟᱱ ᱫᱮᱵᱽᱱᱟᱜᱽᱨᱤ ᱞᱤᱯᱤ ᱫᱚ ᱵᱟᱞᱵᱳᱫᱷ ᱨᱮ ᱢᱮᱱᱟᱜᱼᱟ ᱾

 ᱱᱮᱯᱟᱞᱤ 

ᱱᱮᱯᱟᱞᱤ ᱯᱟᱹᱨᱥᱤ ᱨᱮᱭᱟᱜ ᱥᱚᱨᱠᱟᱨᱤ ᱞᱤᱯᱤ ᱞᱮᱠᱟᱛᱮ 'ᱫᱮᱵᱽᱱᱟᱜᱽᱨᱤ' ᱵᱷᱟᱨᱚᱛ ᱨᱮᱭᱟᱜ ᱥᱤᱠᱠᱤᱢ ᱯᱚᱱᱚᱛ ᱨᱮ ᱥᱚᱨᱠᱟᱨᱤ ᱞᱮᱠᱟᱛᱮ ᱵᱮᱣᱦᱟᱨᱚᱜᱼᱟ, ᱡᱟᱦᱟᱸ ᱨᱮ ᱱᱮᱯᱟᱞᱤ ᱯᱟᱹᱨᱥᱤ ᱫᱚ ᱥᱚᱨᱠᱟᱨᱤ ᱯᱟᱹᱨᱥᱤ ᱨᱮᱭᱟᱜ ᱢᱟᱹᱱᱮ ᱦᱟᱢᱮᱴ ᱟᱠᱟᱫᱟ ᱾

 ᱥᱚᱸᱥᱠᱨᱤᱛ

ᱥᱚᱸᱥᱠᱨᱤᱛ ᱯᱟᱹᱨᱥᱤ ᱨᱮᱭᱟᱜ ᱥᱚᱨᱠᱟᱨᱤ ᱞᱤᱯᱤ ᱞᱮᱠᱟᱛᱮ 'ᱫᱮᱵᱽᱱᱟᱜᱽᱨᱤ' ᱵᱷᱟᱨᱚᱛ ᱨᱮᱭᱟᱜ ᱦᱤᱢᱟᱪᱚᱞ ᱯᱨᱚᱫᱮᱥ ᱟᱨ ᱩᱛᱛᱚᱨᱟᱠᱷᱚᱸᱰ ᱯᱚᱱᱚᱛ ᱨᱮ ᱥᱚᱨᱠᱟᱨᱤ ᱞᱮᱠᱟᱛᱮ ᱵᱮᱣᱦᱟᱨᱚᱜᱼᱟ, ᱡᱟᱦᱟᱸ ᱨᱮ 'ᱥᱚᱸᱥᱠᱨᱤᱛ' ᱫᱚ ᱩᱱᱠᱩᱣᱟᱜ ᱥᱚᱨᱠᱟᱨᱤ ᱯᱟᱹᱨᱥᱤ ᱞᱮᱠᱟᱛᱮ ᱢᱟᱹᱱᱮ ᱧᱟᱢ ᱟᱠᱟᱱᱟ ᱾

 ᱜᱩᱡᱽᱨᱟᱴᱤ ᱞᱤᱯᱤ 

 ᱮᱞᱯᱷᱟᱵᱮᱴᱤᱠ ᱚᱞ ᱦᱚᱨᱟ 
ᱵᱷᱟᱨᱚᱛ ᱨᱮᱭᱟᱜ ᱥᱚᱨᱠᱟᱨᱤ ᱞᱤᱯᱤ ᱞᱮᱠᱟᱛᱮ ᱵᱟᱨᱭᱟ ᱚᱞ ᱦᱚᱨᱟ ᱞᱤᱯᱤ ᱵᱮᱵᱷᱟᱨᱚᱜᱼᱟ ᱾ ᱢᱤᱫᱴᱟᱹᱝ ᱵᱷᱟᱨᱚᱛ ᱫᱤᱥᱚᱢ ᱨᱮᱱᱟᱜ ᱠᱟᱱᱟ ᱟᱨ ᱮᱴᱟᱜ ᱫᱚ ᱵᱷᱟᱨᱚᱛ ᱨᱮ ᱦᱮᱡ ᱥᱮ ᱟᱸᱜᱚᱪ ᱟᱠᱟᱱᱟ ᱾

 ᱞᱮᱴᱤᱱ ᱞᱤᱯᱤ 
ᱞᱟᱛᱤᱱ ᱦᱚᱨᱚᱯ (ᱥᱮ ᱨᱳᱢᱟᱱ ᱦᱚᱨᱚᱯᱷ) ᱫᱚ ᱦᱩᱭᱩᱜ ᱠᱟᱱᱟ ᱤᱝᱨᱮᱡᱤ ᱯᱟᱹᱨᱥᱤ ᱨᱮᱭᱟᱜ ᱢᱤᱫᱴᱟᱝ ᱜᱮ ᱥᱚᱨᱠᱟᱨᱤ ᱞᱤᱯᱤ ᱡᱟᱦᱟᱸ ᱫᱚ ᱛᱟᱞᱢᱟ ᱥᱚᱨᱠᱟᱨ ᱥᱟᱶᱛᱮ ᱟᱹᱰᱤ ᱜᱟᱱ ᱯᱚᱱᱚᱛ ᱨᱮ ᱵᱮᱵᱷᱟᱨᱚᱜᱼᱟ ᱾Notification No. 2/8/60-O.L. (Ministry of Home Affairs), dated 27 April 1960 archived from www.rajbhasha.gov.in, accessed 4 August 2020

 ᱚᱞ ᱪᱤᱠᱤ 
ᱚᱞ ᱪᱤᱠᱤ ᱵᱟᱝᱠᱷᱟᱱ ᱚᱞ ᱪᱮᱢᱮᱫ ᱫᱚ ᱵᱷᱟᱨᱚᱛ ᱨᱮᱭᱟᱜ ᱡᱷᱟᱨᱠᱷᱚᱸᱰ ᱟᱨ ᱯᱚᱪᱷᱤᱢ ᱵᱟᱝᱞᱟ ᱯᱚᱱᱚᱛ ᱨᱮᱭᱟᱜ ᱫᱚᱥᱟᱨ ᱥᱚᱨᱠᱟᱨᱤ ᱯᱟᱹᱨᱥᱤ ᱠᱚ ᱢᱩᱫᱽᱨᱮ ᱢᱤᱫᱴᱟᱹᱝ ᱥᱟᱱᱛᱟᱲᱤ ᱯᱟᱹᱨᱥᱤ ᱨᱮᱭᱟᱜ ᱥᱚᱨᱠᱟᱨᱤ ᱞᱤᱯᱤ ᱠᱟᱱᱟ ᱾
᱑᱙᱒᱕ ᱥᱮᱨᱢᱟ ᱨᱮ ᱯᱚᱸᱰᱤᱛ ᱨᱟᱹᱜᱷᱩᱱᱟᱛᱷ ᱢᱩᱨᱢᱩ ᱱᱚᱶᱟ ᱫᱚ ᱵᱮᱱᱟᱣ ᱞᱮᱫᱟᱭ ᱾

 ᱚᱵᱟᱡᱟᱫᱽ ᱚᱞ ᱦᱚᱨᱟ 

ᱟᱨᱵᱤ ᱞᱤᱯᱤ ᱵᱟᱝᱠᱷᱟᱱ ᱚᱱᱟ ᱠᱷᱚᱱ ᱵᱮᱱᱟᱣ ᱟᱠᱟᱱ ᱯᱟᱨᱥᱤᱭᱟᱱ ᱞᱤᱯᱤ ᱥᱮ ᱩᱨᱫᱩ ᱞᱤᱯᱤ ᱵᱷᱟᱨᱚᱛ ᱨᱮᱭᱟᱜ ᱒᱒ ᱜᱚᱴᱟᱝ ᱥᱚᱨᱠᱟᱨᱤ ᱯᱟᱹᱨᱥᱤ ᱢᱩᱫᱽᱨᱮ ᱓ ᱭᱟ ᱯᱟᱹᱨᱥᱤ ᱩᱨᱫᱩ, ᱥᱤᱱᱫᱷᱤ ᱟᱨ ᱠᱟᱥᱢᱤᱨᱤ ᱯᱟᱹᱨᱥᱤ ᱨᱮᱫᱚ ᱥᱚᱨᱠᱟᱨᱤ ᱞᱤᱯᱤ ᱞᱮᱠᱟᱛᱮ ᱵᱮᱣᱦᱟᱨᱚᱜᱼᱟ ᱾

 ᱩᱨᱫᱩ

ᱩᱨᱫᱩ ᱯᱟᱹᱨᱥᱤ ᱨᱮᱭᱟᱜ ᱥᱚᱨᱠᱟᱨᱤ ᱞᱤᱯᱤ ᱞᱮᱠᱟᱛᱮ ᱱᱚᱶᱟ ᱚᱞ ᱦᱚᱨᱟ ᱫᱚ ᱵᱷᱟᱨᱚᱛ ᱨᱮᱭᱟᱜ ᱵᱤᱦᱟᱨ, ᱩᱛᱛᱚᱨ ᱯᱨᱚᱫᱮᱥ, ᱡᱷᱟᱨᱠᱷᱚᱸᱰ, ᱟᱱᱫᱷᱨᱚ ᱯᱨᱚᱫᱮᱥ, ᱛᱮᱞᱮᱝᱜᱟᱱᱟ ᱟᱨ ᱯᱚᱪᱷᱤᱢ ᱵᱟᱝᱞᱟ ᱯᱚᱱᱚᱛ ᱟᱨ ᱛᱟᱞᱢᱟ ᱥᱟᱥᱚᱱ ᱴᱚᱴᱷᱟ ᱡᱟᱹᱢᱢᱩ ᱟᱨ ᱠᱟᱹᱥᱢᱤᱨ ᱟᱨ ᱫᱤᱞᱞᱤ ᱨᱮ ᱵᱮᱣᱦᱟᱨᱚᱜᱼᱟ ᱾

 ᱠᱟᱥᱢᱤᱨᱤ

ᱠᱟᱥᱢᱤᱨᱤ ᱯᱟᱹᱨᱥᱤ ᱨᱮᱭᱟᱜ ᱥᱚᱨᱠᱟᱨᱤ ᱞᱤᱯᱤ ᱞᱮᱠᱟᱛᱮ ᱱᱚᱶᱟ ᱚᱞ ᱦᱚᱨᱟ ᱫᱚ ᱵᱷᱟᱨᱚᱛ ᱨᱮᱭᱟᱜ ᱛᱟᱞᱢᱟ ᱥᱟᱥᱚᱱ ᱴᱚᱴᱷᱟ ᱡᱟᱹᱢᱢᱩ ᱟᱨ ᱠᱟᱹᱥᱢᱤᱨ ᱨᱮ ᱵᱮᱣᱦᱟᱨᱚᱜᱼᱟ , ᱡᱟᱦᱟᱸᱨᱮ ᱠᱟᱥᱢᱤᱨᱤ ᱫᱚ ᱥᱚᱨᱠᱟᱨᱤ ᱯᱟᱹᱨᱥᱤ ᱨᱮᱭᱟᱜ ᱢᱟᱹᱱᱮ ᱧᱟᱢ ᱟᱠᱟᱫᱟ᱾

 ᱥᱤᱱᱫᱷᱤ

ᱥᱤᱱᱫᱷᱤ ᱞᱟᱹᱜᱤᱫ ᱮᱱᱦᱚᱸ ᱟᱨᱵᱤᱼᱯᱷᱟᱨᱥᱤ ᱨᱮᱭᱟᱜ ᱱᱟᱥᱠᱷ ᱞᱤᱯᱤ ᱚᱞ ᱨᱮ ᱵᱟᱹᱲᱛᱤ ᱵᱮᱵᱷᱟᱨᱚᱜᱼᱟ ᱫᱚ ᱢᱟᱨᱟᱝ ᱞᱮᱠᱟᱛᱮ ᱵᱮᱣᱦᱟᱨᱚᱜ ᱠᱟᱱ ᱚᱞ ᱦᱚᱨᱟ ᱠᱟᱱᱟ ᱾ ᱛᱚᱵᱮ ᱫᱮᱵᱽᱱᱟᱜᱽᱨᱤ ᱞᱤᱯᱤ ᱫᱚ ᱥᱚᱨᱠᱟᱨᱟᱜ ᱠᱟᱹᱢᱤ ᱞᱟᱹᱜᱤᱫ ᱵᱮᱣᱦᱟᱨᱚᱜ ᱥᱟᱶ ᱥᱟᱶᱛᱮ ᱥᱮᱪᱮᱫ ᱞᱟᱹᱜᱤᱫ ᱵᱮᱣᱦᱟᱨ ᱦᱳᱭᱳᱜᱼᱟ ᱢᱟ ᱢᱮᱱᱛᱮ ᱵᱚᱲᱦᱮ ᱚᱪᱚᱭᱮᱫᱟ᱾